
Α  Π  Ο  Φ  Α  Σ  Η

«Περί προσωρινών κυκλοφοριακών ρυθμίσεων σε όλο το μήκος της Εθνικής Οδού Αγρινίου – Θέρμου, στα πλαίσια του έργου :"Διάνοιξη Τάφρων, Καθαρισμός Ερεισμάτων και Πρανών διαμόρφωση κόμης δέντρων, κοπή /εκρίζωση βλάστησης και αποκατάσταση μικροβλαβών στο Εθνικό Οδικό Δίκτυο ΠΔΕ ετών 2020-2022". 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΑΚΑΡΝΑΝΙΑΣ
Έ χ ο ν τ α ς  υ π ό ψ η:
1. Τις διατάξεις των άρθρων 52 και 109 του Ν. 2696/99 (ΦΕΚ 57/23-3-1999), «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα.
2. Τις διατάξεις του Π.Δ. 208/2001 (Α-164) «Αναδιάρθρωση, σύσταση, οργάνωση και λειτουργία Υπηρεσιών Τροχαίας Ελληνικής Αστυνομίας».
3. Τις διατάξεις του άρθρου 40 Π.Δ. 178/2014 «Οργάνωση Υπηρεσιών Ελληνικής Αστυνομίας».
4. Το υπ’ αριθ. 115672/2613 από 15.04.2024 έγγραφο της Διεύθυνσης Τεχνικών Έργων της Π.Δ.Ε., μετά της συνημμένης τεχνικής έκθεσης.
6. Την από 16.04.2024 αναφορά του Τ.Τ. Αγρινίου και, 

αποσκοπούντες στην απρόσκοπτη εκτέλεση των εργασιών, στην ομαλή και ασφαλή κυκλοφορία  οχημάτων και εργαζομένων, 

Α Π Ο Φ Α Σ Ι Ζ Ο Υ Μ Ε

ΑΡΘΡΟ (1)
1.-Τον περιορισμό του πλάτους του οδοστρώματος και την επιβολή περιορισμών ως προς τα όρια ταχύτητας όλων των κυκλοφορούντων οχημάτων σε όλο το μήκος της Ε.Ο. Αγρινίου – Θέρμου, προκειμένου εκτελεσθούν εργασίες πρασίνου όπως κοπή χόρτων, κλαδέματος θάμνων και δέντρων, καθαρισμοί ερεισμάτων και πρανών.
2.-Ανωτέρω εργασίες θα πραγματοποιηθούν το χρονικό διάστημα από την Τετάρτη 17.04.2024 έως και τη Παρασκευή 20.12.2024, κατά τις ώρες 07.00΄ έως 19.00΄, εξαιρουμένων των ημερών της Κυριακής και των αργιών. 
3.-Μετά το πέρας των εργασιών το ανωτέρω τμήμα της Ε.Ο. Αντιρρίου - Ιωαννίνων, θα δίδεται εκ νέου στην κυκλοφορία.

ΑΡΘΡΟ (2)
Κατά το ανωτέρω χρονικό διάστημα, με ευθύνη του αναδόχου Α.Τ.Ε.Χ.Α. Α.Τ.Ε., να ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας πεζών και οχημάτων και να τοποθετηθεί η προβλεπόμενη από το άρθρο 9 του Κ.Ο.Κ. εργοταξιακή σήμανση, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την υπ’ αριθ. (4) σχετική εγκεκριμένη μελέτη σήμανσης του έργου.

ΑΡΘΡΟ (3)

Η παρούσα απόφαση ισχύει από την 07.00΄ ώρα της Τετάρτης 17.04.2024 και ύστερα από την δημοσίευσή της, σύμφωνα με το άρθρο 109 του Ν. 2696/1999 Κ.Ο.Κ., την ανάρτησή της στο διαδίκτυο, σύμφωνα με το άρθρο 4 Ν. 3861/2010 και την τοποθέτηση της προβλεπόμενης οδικής σήμανσης και λήγει την 19.00΄ ώρα της 20.12.2024.

ΑΡΘΡΟ (4)

Ο  Διευθυντής
Δημήτριος Νικ. ΓΑΛΑΖΟΥΛΑΣ 
Ταξίαρχος



Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 2696/99 (Α-57) «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα. 
Λήψη επιβαλλομένων μέτρων υλοποίησης παρόντος άρθρου, ανατίθεται στο Τμήμα Τροχαίας Αγρινίου. 

